text: نائب صدر جمہوریہ ہند نے کہا کہ نیپال آئین کے نفاذ کے اہم کام میں مصروف ہے اور ترقی پسند اور شمولیت پر مبنی سیاسی ایجنڈے کی تشکیل کررہا ہے اور ایک ایسے سیاسی نظام کے قیام کی از حد اہمیت ہے جو نیپال کے معاشرے کے ہر طبقے کی توقعات کی تکمیل کرسکے۔ نائب صدر جمہوریہ ہند نے نیپال کے وزیراعظم اور وہاں کی حکومت کو مقامی اداروں کے انتخابات کے دو مراحل کامیابی سے مکمل کرنے کیلئے اپنی جانب سے مبارکباد پیش کی۔ انہوں نے کہا کہ بھارت نیپال میں آئندہ منعقد ہونےو الے ا نتخابات کے سلسلے میں ہر ممکن متعلقہ امداد فراہم کرنے میں مسرت کا احساس کرے گا۔